Príloha č. 7

**Učebné osnovy predmetu Nemecký jazyk pre 9. ročník**

|  |
| --- |
| UČEBNÉ OSNOVY |
| **Názov predmetu** | **Nemecký jazyk** |
| **Vzdelávacia oblasť** | **Jazyk a komunikácia** |
| **Ročník** | **deviaty** |
| **Stupeň vzdelania** | **ISCED 2** |
| **Názov ŠkVP** | **Vzdelávanie pre život** |
| **Časový rozsah výučby** | **0+ 2 hodiny/ týždeň Spolu: 66 hodín/rok** |
| **Forma štúdia** | **denná** |
| **Vyučovací jazyk** | **slovenský jazyk** |

**A/ Charakteristika predmetu**

* je v súlade s charakteristikou predmetu druhý cudzí jazyk – nemecký jazyk, schválenej ako súčasť ŠVP pre druhý stupeň základnej školy pod číslom 2015-5129/5980:2-10A0.

Vyučovací predmet druhý cudzí jazyk patrí medzi všeobecnovzdelávacie predmety.

**B/ Výchovno-vzdelávacie ciele a obsah vzdelávania**

* sú v súlade s cieľmi a obsahovým a výkonovým štandardom vzdelávacieho štandardu pre vyučovací předmět druhý cudzí jazyk – nemecký jazyk, schváleného ako súčasť ŠVP pre druhý stupeň základnej školy pod číslom 2015-5129/5980:2-10A0.

Cieľom vyučovacieho predmetu nemecký jazyk je umožniť žiakom:

* efektívne používať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností,
* využívať komunikačné jazykové kompetencie tak, aby sa komunikačný zámer realizoval vymedzeným spôsobom,
* v receptívnych jazykových činnostiach a stratégiách (počúvanie s porozumením, čítanie s porozumením) spracovať hovorený alebo napísaný text ako poslucháč alebo čitateľ, v produktívnych a interaktívnych jazykových činnostiach a stratégiách (ústny prejav, písomný prejav) vytvoriť ústny alebo písomný text,
* používať hovorené a písané texty v komunikačných situáciách na konkrétne funkčné ciele.

**C/ Rozsah vyučovania predmetu**

**Tematické okruhy:**

**1.Kati príde ďalší piatok 0+12**

Cestovanie

**2. To tričko sa mi páči! 0+ 12**

Program na voľný čas

**3. Koncert bol zábavný! 0+ 16**

Zážitky

**4. Pred jedlom pozrieme bicykel 0+ 9**

Bývanie

**5. Krásne prázdniny 0+9**

Prázdniny

6. **Lukas má narodeniny 0+8**

Oslavy

**1.TC: Kati príde ďalší piatok**

Cestovanie

|  |  |
| --- | --- |
| **Výkonový štandard** | **Obsahový štandard** |
| Žiak vie:  Povedať, kto koho navštívi a kam niekto cestuje  Vyjadriť časové údaje  Hovoriť o cestovaní vlakom  Zdvorilo sa obrátiť na dospelého | Predložka „zu“ + datív (osoby)  Prídavné meno *nächst-*  Predložka *nach, in +* mesto /krajina  Privlastňovacie zámeno *ihr/ ihre* |

**2.TC To tričko sa mi páči!**

Program na voľný čas

|  |  |
| --- | --- |
| **Výkonový štandard** | **Obsahový štandard** |
| Žiak vie:  Povedať, že sa mi niečo páči, nepáči  Dať niekomu darček a za darček poďakovať  Povedať, čo sa na určitom mieste nachádza a čo sa tam dá robiť  Povedať, čo sa kde koná | Gefallen + datív  Predložka *für* + akuzativ  Väzba *es gibt* +akuzativ  Neosobné zámeno *man*  Predložky *in, an, auf* + datív |

**3.TC Koncert bol zábavný!**

Zážitky

|  |  |
| --- | --- |
| **Výkonový štandard** | **Obsahový štandard** |
| Žiak vie:  Rozprávať o minulosti  Povedať, že som nerozumela  Niekoho opísať  Rozprávať o tom, čo niekto dokáže | Perfektum s pomocným slovesom haben  Príčastie minulé s koncovkou – (e) t  Slovesá s odlučiteľnou predponou  Modálne sloveso „können“  Pravidelné slovesá  Slovesá s predponou *be-, ver-,er-*  Slovesá s príponou *– ieren* |

**4. TC Pred jedlom pozrieme bicykel**

Bývanie

|  |  |
| --- | --- |
| **Výkonový štandard** | **Obsahový štandard** |
| Žiak vie:  Opísať byt/ dom  Vyjadriť časové údaje  Niekoho vyzvať, aby niečo urobil  Hovoriť o tom, ako často a ako dlho niečo robím | Predložky *vor, nach + datív*  Predložka *in + datív/akuzatív*  Zámeno *jed-* |

**5. TC Krásne prázdniny**

Prázdniny

|  |  |
| --- | --- |
| **Výkonový štandard** | **Obsahový štandard** |
| Žiak vie:  Rozprávať o prázdninách  Rozprávať o minulosti  Vyjadriť priania / plány | Perfektum s pomocným slovesom *sein*  Príčastie minulé s koncovkou -*en*  Nepravidelné slovesá  Slovesá s predponou *ver-*  Slovesá s odlučiteľnou predponou  Predložky *in, an, auf* + datív/akuzatív  *Im*+ mesiace / ročné obdobia  Modálne sloveso *sollen* |

**6. TC Lukas má narodeniny**

Oslavy

Prázdniny

|  |  |
| --- | --- |
| **Výkonový štandard** | **Obsahový štandard** |
| Žiak vie:  Hovoriť o škole  Hovoriť o svojich pocitoch  Niečo ohodnotiť  Niekoho pozvať  Blahoželať a reagovať na prianie | Opytovacie zámeno welch-  Radové číslovky (dátum)  Predložka *bei* + datív (osoby)  Perfektum slovies *sein*, *bleiben, passieren* |

K**OMPETENCIE A FUNKCIE JAZYKA V JEDNOTLIVÝCH TEMATICKÝCH CELKOCH**

V rámci nižšieho stredného vzdelávania sa v cudzom jazyku rozvíjajú tie kompetencie a funkcie jazyka, ktoré sú špecifikované v časti Obsahový štandard. Každá kompetencia v obsahovom štandarde sa člení na šesť komponentov, ktoré sú všetky súčasťou komunikačnej kompetencie a bez ktorých sa komunikácia nemôže uskutočňovať. V rámci obsahového štandardu jednotlivé kompetencie na seba nenadväzujú, môžu sa navzájom kombinovať a neustále vytvárať nové komunikačné kontexty.

Funkcie sú chápané ako základné časti komunikácie. Žiaci ich musia ovládať, aby sa mohla komunikácia v cudzom jazyku uskutočniť, pričom s niektorými z nich sa stretnú až na vyšších úrovniach.

**A. Všeobecné základné jazykové funkcie**

- otázka – odpoveď

- informácia – spätná reakcia

**B. Vytvorenie a rozvíjanie sociálnych jazykových kontaktov**

**-** pozdraviť – rozlúčiť sa

- nadviazať kontakt (opýtať sa, ponúknuť miesto atď.)

- predstaviť sa – predstaviť druhého

- opýtať sa ako sa kto má

- poprosiť – poďakovať

- ospravedlniť sa

- hláskovať

**C. Vyjadrenie subjektívnych pocitov a záujmov**

- želania

- čo sa mi páči a čo nie

- záujem a radosť - nezáujem

- prosiť – žiadať

- súhlasiť

**D. Zobrazenie skutočnosti**

- podať správu, rozprávať

- pomenovať, označiť

**D/ Metódy a formy práce - stratégie vyučovania**

**Učebné techniky :**

**Riadené, resp. kontrolované techniky**

1. Techniky na uvedenie žiakov do jazyka: na rozcvičku a uvoľnenie, spev, tanec, relaxačné techniky a pod.

2. Uvedenie žiakov do problematiky: sústredenie pozornosti žiakov na cieľ vyučovacej hodiny, navodenie situácie, otázky, upozornenie na text v učebnici, zvukovú nahrávku, obrázky, mapy atď.

3. Organizačné techniky: štrukturácia vyučovacej hodiny alebo aktivity triedy, organizácia disciplíny, vonkajšie usporiadanie triedy (delenie žiakov na skupiny, presúvanie nábytku a pod.).

4. Vysvetlenie obsahu (učiva) vyučovacej hodiny: gramatického, lexikálneho, sociolingvistického, pragmatického, resp. iných aspektov jazyka.

5. Demonštrácia rolovej hry: učiteľom, vopred pripravenými žiakmi, v učebnici atď., ktorú žiaci majú napodobňovať. Sem patria aj krátke jazykové modely, stručné znázornenie jazykového javu (vzory), minidialógy alebo ustálené rečové zvraty a panely.

6. Prezentácia dialógu alebo rozprávania pre pasívnu recepciu: predčítanie, počúvanie zvukovej nahrávky a pod.

7. Prednes dialógu alebo rozprávania: predvedenie osvojených vedomostí alebo pripravených textov žiakmi v skupinách alebo individuálne doslovnou reprodukciou.

8. Hlasné čítanie.

9. Kontrola žiackych prác, ústnych prejavov atď.

10. Otázky - odpovede, prejav: aktivity vyžadujúce od žiakov okamžitú, pohotovú reakciu na otázky zvyčajne naučenými, očakávanými vetami a odpoveďami. Odporúča sa tu odlíšiť tieto otázky a reakcie od otázok zameraných na pravdepodobné, nepredvídané, voľné odpovede a reakcie žiakov.

11. Dril, opakovanie vzorových viet a dialógov, substitúcia a iné mechanické aktivity.

12. Preklad.

13. Písanie na diktát.

14. Odpisovanie (z tabule, z učebnice a pod.).

15. Identifikácia, zisťovanie: žiaci vyberajú - zisťujú a tvoria alebo iným spôsobom identifikujú špecifické formy, funkcie, definície alebo zameranie lekcie.

16. Spoznávanie: žiaci identifikujú formu a pod. Je to vlastne identifikácia viac - menej bez jazykovej produkcie, napr. žiaci kontrolujú odseky a časti textov, kreslia symboly, triedia a usporadúvajú obrázky a pod.

17. Opakovanie vrátane opakovania formou testu.

18. Testovanie ako forma merania učebných výsledkov žiakov.

19. Zmysluplný (nie mechanický) dril: drilové aktivity vyžadujúce od žiakov výber spomedzi rozličných informácií. Táto aktivita nie je totožná s činnosťou výmeny informácií podľa určenej postupnosti.

**Čiastočne riadené, resp. kontrolované techniky**

20. Brainstorming

21. Vyrozprávanie príbehov (najmä žiakmi): na základe textov, podrobnejšia súvislá prezentácia príbehu buď učiteľom alebo žiakmi (môže sa prekrývať aj s tzv. motivačnými, uvádzacími technikami alebo prednesom rozprávania, poviedky ). Táto aktivita je vhodná aj na udržiavanie pozornosti žiakov, na motiváciu a pod.

22. Otázky a odpovede, vyjadrenia: aktivity vyžadujúce promptné vyjadrenia, voľné odpovede žiakov (napríklad pri kladení otázok informujúci sa nevie, aké má informácie opýtaný).

23. Reťazový dialóg, resp. rozvíjanie dialógu: podľa obrázkov, pohľadníc, mimetizácie a pod.

24. Prenášanie informácií: z jednej formy rečovej činnosti do druhej, napríklad napísanie obsahu vypočutého textu, podľa ústnych inštrukcií dopĺňanie textu alebo diagramu, tabuľky a pod.

25. Výmena informácií: úlohy vyžadujúce dva spôsoby komunikácie, cvičenia na získavanie, zhromažďovanie chýbajúcich informácií, keď jeden alebo ani jeden z účastníkov komunikácie nedisponuje potrebnými infomáciami na zmysluplnú komunikáciu.

26. Prezentácia príbehu alebo vysvetlenie podnetu, stimulu. Táto aktivita sa od rozvíjania dialógu, resp. reťazového dialógu líši v tom, že nevyžaduje iné stimuly.

27. Príprava: učenie sa žiakov, tiché čítanie, samostatná práca s učebnicou, pracovným zošitom, príprava na prednes v dvojiciach, príprava počúvania s porozumením a pod.

**Voľné, neriadené, resp. nekontrolované techniky**

28. Rolové hry (hranie roly): relatívne samostatná, voľná aktivita. Nie je totožná s rozvíjaním dialógu, resp. s reťazovým dialógom. (Reťazové dialógy v skutočnosti vyžadujú iba minimálnu samostatnú aktivitu žiakov, najmä pri začatí dialógu)

29. Hry: Rozličné formy aktívnych jazykových hier.

30. Riešenie problému.

31. Dramatizácia: plánovaný dramatizovaný prednes hry, príbehu a pod.

32. Simulácia: simulovanie, napodobňovanie životných situácií, aktivity, ktoré vyžadujú interakciu medzi skupinou žiakov a jednotlivcami.

33. Kompozícia: vypracovanie osnovy referátu, písomné rozvíjanie témy, príbehu a pod.

34. Pojmové mapy, slovné diagramy a iné zobrazenia vzájomných vzťahov v rámci preberanej slovnej zásoby

**E/ Prierezové témy**

|  |  |
| --- | --- |
| **Prierezová téma** | **Tematický celok** |
| Osobnostný a sociálny rozvoj | všetky TC |
| Enviromentálna výchova | Pred jedlom pozrieme bicykel |
| Mediálna výchova | To tričko sa mi páči! Koncert bol zábavný!Lukas má narodeniny |
| Multikultúrna výchova | Kati príde ďalší piatok,To tričko sa mi páči!Krásne prázdniny, Lukas má narodeniny |
| Ochrana života a zdravia | Pred jedlom pozrieme bicykel, Krásne prázdniny |

**F/ Učebné zdroje**

Na podporu a aktiváciu vyučovania a učenia žiakov sa využijú nasledovné učebné zdroje: učebnica Beste Freunde A1.2, Internet, knižnica, PC s pripojením na internet, diaprojektor, pracovné listy, fotografie, prezentácie.

**G/ Medzipredmetové vzťahy**

Základné vedomosti a zručnosti žiak aplikuje v spoločenských predmetoch.

.

**H/ Hodnotenie predmetu**

Vychádzame z Metodických pokynov č.22/2011 na hodnotenie žiakov základnej školy a zo Systému hodnotenia a klasifikácie žiakov ZŠ Horný Vadičov.

Hodnotenie a klasifikácia sa vykonáva priebežne počas celého školského roka. Klasifikačným obdobím je polrok. Vo vyučovacom procese hodnotíme písomný aj ústny prejav.

Pri hodnotení učebných výsledkov žiakov so ŠVVP berieme do úvahy možný vplyv zdravotného znevýhodnenia žiaka na jeho školský výkon a postupujeme v súlade s platným Metodickým pokynom č. 22/2011 č.:2011-3121/12824:4-921. Každý žiak je hodnotený individuálne podľa závažnosti, stupňa postihnutia a druhu postihnutia, pričom sa dodržiavajú odporúčania odborných a poradenských zariadení. Vo výchovno-vzdelávacom procese žiaka so ŠVVP je potrebné uplatňovať:

* Vzdelávací program pre žiakov s poruchou aktivity a pozornosti
* Vzdelávací program pre žiakov chorých, zdravotne oslabených
* Vzdelávací program pre žiakov s vývinovými poruchami učenia

U žiakov s VP sa uprednostňujú skôr ústne odpovede pred písomným prejavom.